अपने अनुभवों से नेतृत्व करना कम्युनिकेशन स्किल्स (Communication skills) सुधारना अपनी लीडरशिप क्वालिटीज़ (Leadership qualities) की समीक्षा करना टीमवर्क (Teamwork) को आसान करना
किसी प्रॉब्लम का तेजी से और सही हल ढूंढ़ना एक असरदार लीडरशिप का पहलू होता है | अगर आपको लगता है कि कुछ करने की जरुरत है और आप इसे अच्छे से कर सकतें है तो आगे आएं और पहल करें | एक स्ट्रांग लीडर वह होता है जो स्थितिओं में दूसरों का मुँह नहीं ताकता बल्कि उन्हें सुधारने में सबसे आगे खड़ा दिखाई देता है |  जब आप काम में पहल करते है तो ये आपका पॉजिटिव और "मैं कर सकता हूँ" भाव दिखाता है |   कोशिश करें कि आप जो कर रहे हैं उसे लेकर आप पूरी तरह से कॉंफिडेंट (Confident) है | शान्ति और धैर्य से काम करें | कोई भी काम जिसमे सलाह या हेल्प की जरुरत हो, उसमे हड़बड़ाहट से जरा दूरी बनाएं रखें और संयम से दोस्ती रखें | एक अच्छी लीडरशिप का एक और गुण होता है ये पता होना कि कब सलाह लेने की जरुरत है | हमेशा अपने आप पर, अपनी राय, अपने फैसले को ही सही मान कर नहीं चलें बल्कि कभी-कभी दूसरों की सलाह आपको बड़ी मुश्किलों से बचा सकती है | कई बार किसी प्रॉब्लम को ठीक करने से पहले उसकी गहराई में जाना जरूरी होता है | अपने काम,अपनी चीज़ों यहाँ तक की किसी लक्ष्य को पाने के लिए पूरी टीम की जिम्मेदारी लेना एक अच्छे लीडर की एक निशानी होती है | प्राथमिकताओं (Priorities) का पता होने और सौपीं हुई भूमिकाओं (Assigned roles) की पूरी जानकारी देने से लोगों को पहले से ही पता होता है कि उन्हें क्या करना हैं और कैसे करना हैं |  अपने टीम के सदस्यों की हेल्प करें ताकि वें अपने काम समय पर और ठीक ढंग से पूरे कर पाएं | एक ऐसा माहौल देने की कोशिश करें जहां पर लक्ष्य को पाने का जज़्बा हो न कि एक दूसरे से आगे बढ़ने की होड़ | हमेशा याद रखें एक टीम तभी अपने मकसद में कामयाब हो सकती है जब मिलजुल कर काम हो |  जिम्मेदारी लेने में ये भी शामिल होता है कि जो लोग पहले से ही बता चुके हैं कि वे किसी काम को संभालने में असमर्थ हैं उनके सर से वह जिम्मेदारी हटा देना | नयी संभावनाओं को खोजना और अपनी क्षमताओं का विकास करने की कोशिश करना एक बेहतरीन लीडरशिप क्वालिटी मानी जाती है | अपने आप में और अपने काम में हर दम सुधार लाने की भरसक कोशिश आपके आस-पास के लोगों को भी कुछ कर गुजरने की प्रेरणा देती हैं | ये दिखाती है कि आप परफेक्शन को दिल से अपनाते है और आपके अंदर संतोष की कमी नहीं |  अपने लिए कुछ नियम, कुछ स्टैण्डर्ड (Standard) सैट (Set) करें और उन्हें फॉलो (Follow) करने की पूरी कोशिश करें | अपने काम को खुद आंकें और पता लगाएं वें कौन से क्षेत्र हैं जहां सुधार की जरुरत हैं | अपने लिए सैट किये गए स्टैण्डर्ड के द्वारा आप अपने विकास का प्लान बना सकते है | एक अच्छे लीडर को किसी काम को करने से पहले ये पता होता है कि वह ऐसा करके  क्या पाना चाहता है ? उसके शार्ट टर्म (Short-term) या लॉन्ग टर्म (Long-term) लक्ष्य क्या हैं ? पहले से ही तैयारी करना बहुत जरुरी है | सिर्फ समय पर काम खत्म करने से ही बात खत्म नहीं हो जाती बल्कि उसे ठीक और बेहतर तरीके से करना भी एक अच्छे लीडर की निशानी है | एक काम को करने के कई तरीकें हैं लेकिन जो तरीका सब लोग यूज़ कर रहे हो आप वैसा न करें, आपकी अलग सोच ही आपको अलग मुकाम पर ले जायेगी |  जब आप पहले से ही चीज़ें प्लान करते हो तो आपको मुश्किलों के आने से पहले ही उनके हल पता होते हैं | इस तरह का नज़रिया रखने से आप नवीनता (Innovation) को जन्म देते है और आप कुछ ऐसे बदलाव लाते हैं जो आपको आगे चलकर लाभ देते है | जब हम लीडरशिप क्वालिटीज़ की बात करतें हैं तो कम्युनिकेशन सबसे महत्वपूर्ण गुण माना जाता है | और ये स्किल तकरीबन सभी लीडरशिप क्वालिटीज़ से कहीं न कहीं जुड़ी हुई है | एक अच्छी कम्युनिकेशन की सबसे जरुरी बात होती है एक पॉजिटिव माहौल होना ताकि प्रॉब्लम (Problem) को देखकर कोई घबराएं नहीं बल्कि उसको हल करने की पूरी कोशिश हो | लीडरशिप कई तरह की होती हैं, सबका अलग अंदाज़ होता हैं लेकिन लम्बे समय तक वही टिक पाती हैं जिसकी छत्रछाया में वाद-विवाद या लड़ाई-झगड़े कम और टीम एक-जुट होकर लक्ष्य को पाने की कोशिश करती है |  लोगों से ओपन क्वेश्चन (Open Question) पूछें ताकि वें अपनी बात खुल कर कह पाएं | पहले उन पॉइंट्स (Points) को छेड़ें जिनसे आप सहमत है फिर उन पर प्रकाश डालें जिनको लेकर मतभेद हो सकता है | जरुरत से ज्यादा सख्त या गुस्सैल न बने, लोगों को एक ऐसा पॉजिटिव माहौल देने की कोशिश करें जहां वें बेझिझक अपनी बात कह सकें | आपकी पॉजिटिव बॉडी लैंग्वेज (Body language) ही आपको एक फ्लेक्सिबल (Flexible), खुले विचारों वाला और हेल्पफुल इंसान बनाती हैं | अगर बात करते समय आपकी बॉडी लैंग्वेज में सकारात्मकता झलकती है तो वो आपके कहे जाने वाले शब्दों को और असरदार बना देती है | एक जरूरी नियम हमेशा याद रखें - आपकी बॉडी लैंग्वेज आपकी बातों से मेल खानी चाहिए | उदहारण के लिए, अगर आप किसी से कुछ काम करने को कह रहे है तो नीचे देखकर न बोलें | बल्कि आँखों में देखकर बोलें और अपने विचारों को बाँध के न रखें |  बात करते समय एक अच्छे और पॉजिटिव माहौल को बनाएं रखने के लिए आइ कॉन्‍टैक्‍ट (Eye contact) बनाएं, सीधे खड़ें हो और अपने फेस को रिलैक्स रखें |  आपकी बॉडी लैंग्वेज ही ये बताती हैं कि आप कैसा महसूस कर रहे है | तो बॉडी लैंग्वेज ऐसी हो जिसमे आपका कॉन्फिडेंस (Confidence) और अच्छे लीडर के गुण झलकते हो | गलत बॉडी लैंग्वेज एक इंसान को असफल बनाने के लिए काफी है | अगर आप चाहते है कि लोग आपकी बात सुने तो आप भी दूसरों को सुनना सीखें | अगर आप दूसरों को सुनने की कोशिश करते है तो उन्हें भी लगता हैं कि आप एक ऐसे इंसान है जिससे बात की जा सकती है  | ये एक बहुत ही इम्पोर्टेन्ट क्वालिटी मानी जाती है जिसमे सुधार लाना चाहिए | बॉडी लैंग्वेज बिना कुछ कहे बहुत कुछ कह जाती है इसलिए जब भी आप किसी से बात करें तो उसकी आँखों में आँखों डाल कर करें | झुकी हुई नज़रे कॉन्फिडेंस की कमी दर्शाती है | एक एक्टिव श्रोता (Listener) बनना:  लोगों की आलोचना (Judge) न करें | जिससे आप बात कर रहे हो उस पर आपका पूरा ध्यान होना चाहिए | अपनी बात समझाने से पहले दूसरों को समझने की कोशिश करें | बिना बात के न टोकें | अगर आप अपने लीडरशिप स्किल्स (Leadership skills) में सुधार लाना चाहते हैं तो आपको बड़ी ही ईमानदारी से अपने गुणों और कमजोरियों को टटोलना होगा | ऐसा करने से आप ये पता लगा पाएंगे कि ऐसा कौन सा क्षेत्र है जहां मुझे बदलाव लाना चाहिए या आपका चीज़ों और लोगों के प्रति व्यवहार कैसा है | अपने आप से ये पूछकर शुरुआत करें कि "आप किस तरह के लीडर हैं?"  हो सकता है आप एक ऐसे लीडर हों जो अपने अनुभवों से दूसरों के लिए मिसाल खड़ी करते हों या फिर लोगों के काम में दखलअंदाज़ी करना आपको पसंद नहीं | या फिर आप ऐसे लीडर हैं जो दूसरों की मुश्किलों को दूर करने में हमेशा आगे रहते है और उनकी हेल्प करने में हमेशा एक्टिव रहते है | एक अच्छा टीम प्लेयर होना, लोगों की हेल्प करना, मिल-जुल कर काम करना भी एक अच्छे लीडर की पहचान होती है |  अपने लीडरशिप स्किल्स (Leadership skills) को आंकने के लिए आप ऑनलाइन क्विज (Online quiz) का भी सहारा ले सकते है | एक बार ये बात साफ़ हो जाएँ कि आप एक लीडर के रूप में कैसे हैं तो ये बात अपने आप ही पता चल जाएगी कि लोग आपको कैसा लीडर मानते हैं | ये आपके ऑफिस में साथ काम करने वाले लोग हो सकते हैं, आपके स्कूल या कॉलेज के दोस्त हो सकते हैं | ऐसा आप टीम में हुई बातचीत के आधार पर कर सकतें हैं जैसे कितनी बार आपके दोस्त या सहकर्मी (Colleague) आपसे सलाह मांगते हैं या फिर आपसे अपनी बात कहने में कितने कम्फर्टेबल (Comfortable) हैं |  आप अपने किसी अच्छे दोस्त या सहकर्मी से भी पूछ सकतें हैं कि उनके अनुसार आप कैसे लीडर है | आप अपने ऑफिस के सीनियर जो आपको और आपके काम करने के तरीकों को अच्छे से जानते हो, से भी फीडबैक (Feedback) मांग सकते हैं और मैनेजमेंट (Management) को लेकर गाइडेंस (Guidance) लें सकते हैं | जब आपको शुरूआती सवालों जैसे आप अपने आप को कैसा लीडर मानते है ? आपका व्यवहार कैसा है ? या लोग आपको कैसा लीडर समझते हैं इत्यादि के जवाब मिल जाएँ तो वक़्त है अपनी सभी लीडरशिप क्वालिटीज़, अपनी कमजोरियों, अपनी खूबियों का मनोविश्लेषण करने का | दिल पर हाथ रख, ईमानदारी के साथ इन सभी बातों पर गौर करें | आपको पता चलेगा कि किन-किन चीज़ों पर आपको काम करने की जरुरत है | नीचें दिए गए सभी सवालों का ईमानदारी के साथ जवाब दें:  क्या मैं अपने साथ काम करने वाले लोगों की भावनाओं और सोच की कद्र करता/करती हूँ ? क्या मैं दूसरों को उनके लक्ष्य तक पहुंचने में मदद करता/करती हूँ ? क्या मैं जिम्मेदारी लेता/लेती हूँ ? क्या मेरे विचार खुले है और मैं नए तरीकों, नयी सोच का आदर करता/करती हूँ ? क्या मैं अपनी बात ठीक ढंग से दूसरों तक पहुंचा पाता/पाती हूँ ? क्या मैं मुश्किलों का डट कर मुकाबला करता/करती हूँ और उन्हें सुलझाने में समर्थ हूँ | क्या मैं दूसरों के नजरिए और राय को प्रोत्साहन देता/देती हूँ ? अगर आप इस तरह के सवालों का जवाब ढूँढ लेते हैं तो आप आसानी से पता लगा सकतें है कि कौन सी लीडरशिप क्वालिटीज़ में आप माहिर हैं और कौन सी पर अभी काम करना है | अपने जवाबों के आधार पर, अपनी लीडरशिप क्वालिटीज़ को तीन भागों में विभाजित करें | सबसे पहले उन सभी गुणों को नोट करें जिनमे आप अच्छे हैं | दूसरा, उन क्षेत्रों का पता लगाएं जिनमे सुधार की आवश्यकता हैं | तीसरा, वें क्षेत्र जिनमे आप कमजोर हैं और आपको गौर करने की जरुरत हैं |  उदहारण के लिए अगर आप अपने सहकर्मियों की फीलिंग्स और सोच जानते हैं और लोगों की राय का सम्मान करते हैं तो आपकी आपके साथ काम करने वालों के साथ एक अच्छा रिश्ता होगा | अगर आप दूसरों की हेल्प करने के लिए आगे नहीं आते या अपनी बात असरदार तरीके से नहीं कह पातें तो ऐसे  क्षेत्रों में सुधार लाने की जरुरत हैं | लीडरशिप क्वालिटीज़ सिर्फ यहीं तक सीमित नहीं बल्कि एक अच्छे लीडर की कई और विशेषताएं होती हैं जैसे वह  लोगों के लिए एक मिसाल हो, उसकी बातें प्रोत्साहन से भरी हो, वह एक खुले विचारों वाला इंसान हो तथा वह "सबका साथ सबका विकास" जैसी सोच रखता हो | टीमवर्क के लिए आपको उन लोगों की जरुरत होती हैं जो प्रोत्साहन से भरें हो | एक लीडर के लिए टीम में प्रोत्साहन लाने का सबसे अच्छा तरीका है अपने साथ काम कर रहे लोगो पर ध्यान देना और उन्हें इस बात का एहसास दिलाना कि आप उनकी हेल्प के लिए हमेशा उनके साथ है | उन लक्ष्यों पर कड़ी नज़र रखें जिन्हे पाना पहले जरुरी है ताकि लोगो को लक्ष्यों की सूची साफ़ नज़र आएं |  अगर किसी को कोई प्रॉब्लम है या फिर उसे किसी काम को लेकर मुश्किल हो रहे है तो ऐसा न हो कि आप आखिरी इंसान हो जिसे इस बात का पता चले | लोगो से बात करें, उनकी मुश्किलों को दूर करने में हेल्प करें और एक्टिव रहें | काम को सही रुप में बांटना और टीम के अच्छे के लिए फेरबदल करना भी इसमें शामिल हो सकता है | उदाहरण के लिए अगर कोई काम से ऊब चुका है तो ऐसे तरीकों को ढूंढें जिससे वह इंसान फिर से अपने जूनून को वापिस पा सकें | आप बता सकते है कि किसी काम को कैसे करना है | चाहे कोई काम बोरिंग है लेकिन प्रोजेक्ट के लिए बहुत जरुरी है | कुछ ऐसा कहें "मैं जानता/जानती हूँ कि काम थोड़ा बोरिंग है लेकिन इसके बिना सारी मेहनत बेकार है | मैं तुम्हे इसे करने की जिम्मेदारी इसीलिए दी है क्योंकि तुम चीज़ों को बारीकी से देखते/देखती हो |" प्रोत्साहन देने का एक प्रभावशाली तरीका है अच्छे काम को सराहना | ऐसे किसी अवसर को खाली न जाने दें जब किसी ने कबीले-ए-तारीफ़ काम किया हो | दिखाएं कि आप ऐसे काम की प्रशंसा करते है | अपने साथ काम करने वालों के काम में इंटरेस्ट लेना और समय-समय पर प्रोत्साहन देने से इंसान का काम करने का जज़्बा और निखर के आता है |  अगर आपकी टीम में जूनियर स्टाफ है तो उन्हें अपने करियर को आगे बढ़ाने के लिए अवसर देना भी एक अच्छे लीडर का काम है | एक पॉजिटिव और सहकारी माहौल जहाँ पर लोगों की मेहनत की कद्र की जाती है, उनके ज़िन्दगी में आगे बढ़ने के सपनो को पंख दिए जातें है अपनी टीम को ऐसा रूप देने की कोशिश करें | जब आप एक स्ट्रांग लीडर बनने की कोशिश करते है तो कई बार बेहतर काम करवाने की चाह में आप एक-दूसरे के बीच आगे बढ़ने की भावना पैदा कर देते है | लेकिन जब टीम में एक-दूसरे के साथ काम करने का हुनर लाया जाता है तो आप एक स्ट्रांग टीम और मजबूत रिश्तों को आमंत्रित करते हैं |   जब किसी टीम के बीच एक-दूसरे से आगे बढ़ने की होड़ के चलते मतभेद होते हैं तो समय ही नहीं साधनों की बेवजह खपत होती हैं | जब आप एक साथ मिलकर काम करते हैं तो आप कॉमन लक्ष्यों को पाने में समर्थ होते हैं |  एकजुट माहौल में एक-दूसरे के सहयोग से कोई भी काम पूरा किया जा सकता है और काम करने की क्षमता भी बढ़ती है | अगर आप किसी टीम का नेतृत्व कर रहे हो तो कोशिश करें कि आप हमेशा लोगों के लिए उपलब्ध रहें | हमेशा याद रखें कि एक अच्छा लीडर वह होता है जो लोगों से काम करवाना जानता हो और साथ-साथ उनकी मदद करने की योग्यता भी रखता हो | जूनियर्स का मार्गदर्शन करें | जब भी जरुरत पड़े तो वन-टू-वन ट्रेनिंग (One-to-one training) का सहारा लें |   आप कई तरीकों से अपने आप को लोगों के लिए उपलब्ध करवा सकते है जैसे दिन का थोड़ा समय निर्धारित करें जब आप लोगों की बात सुन सकें | ऐसा आप या तो फॉर्मल तरीके से कर सकते है या फिर दिन में आधा घंटा निकाल कर लोगों के बीच रह कर देखें कि सब कैसा चल रहा है | अगर कोई आपसे कुछ पूछता है और उसकी बात सुनने के लिए आपके पास समय की कमी हो तो वहीं के वहीं बात को बिना सुने खत्म न कर दें बल्कि समय मिलते ही बात करें |
पहल करें: जिम्मेदारी लें: अपनी स्किल्स में सुधार लाते रहें क्योंकि सीखने की कोई उम्र नहीं होती: अच्छे फ्यूचर का विज़न (Vision) हो: बातचीत असरदार हो: आपके हाव-भाव में सकारात्मकता हो: दूसरों की बात सुने: अपने आप से पूछें कि आप किस तरह के लीडर हैं: पता लगाएं कि लोग आपको कैसा लीडर मानते है: अपनी लीडरशिप क्वालिटीज़ का विश्लेषण करें: उन क्षेत्रों को पता लगाएं जिनमे आप कमजोर हैं: दूसरों को प्रोत्साहित करें: अच्छे काम की प्रशंसा करें: एक-दूसरे से लड़ने की होड़ छोड़ कर एक दूसरे के साथ काम करें: ऐसे लीडर बने जिसके पास अपनी प्रॉब्लम लेकर कोई भी बेझिझक आ सकें:
https://www.wikihow.com/Improve-Leadership-Quality https://www.wikihow.com/Improve-Leadership-Quality https://www.wikihow.com/Improve-Leadership-Quality https://www.wikihow.com/Improve-Leadership-Quality
Leading By Example Improving Your Communication Skills Analysing Your Leadership Qualities Facilitating Good Teamwork